დანი ოლმო

დანიელ „დანი“ ოლმო კარვახალი (; დ. 7 მაისი, 1998, ტერასა, კატალონია) — ესპანელი ფეხბურთელი. „ბარსელონასა“ და ესპანეთის ეროვნული ნაკრების შემტევი ნახევარმცველი. ტოკიოს 2020 წლის ზაფხულის ოლიმპიური თამაშების ვერცხლის მედალოსანი ესპანეთის ოლიმპიური საფეხბურთო ნაკრების შემადგენლობაში. 2020 წლის ევროპის ჩემპიონატისა და 2022 წლის მსოფლიო ჩემპიონატის მონაწილე, 2024 წლის ევროპის ჩემპიონი ესპანეთის ეროვნული ნაკრების შემადგენლობაში. 2024 წლის ევროპის ჩემპიონატის „ოქროს ბუცის“ მფლობელი.

საკლუბო კარიერა
ფეხბურთის თამაში „ესპანიოლის“ საფეხბურთო სკოლაში დაიწყო და ცხრა წლის ასაკში „ბარსელონას“ საფეხბურთო აკადემიაში შევიდა. 16 წლის ასაკში გადავიდა ხორვატულ საფეხბურთო კლუბ ზაგრების „დინამოში“. მისი დებიუტი ხორვატიის პირველ ლიგაში 2015 წლის 7 თებერვალს, ზაგრების „ლოკომოტივთან“ მატჩში შედგა, როდესაც მეორე ტაიმის 76-ე წუთზე პორტუგალიელი პაულუ მაშადუ შეცვალა. ზაგრების „დინამოს“ მაისურით თავისი პირველი გოლი 2017 წლის 27 მაისს, „რიეკასთან“ მატჩში გაიტანა. 2018–19 წლების სეზონში ოლმომ ლიგის 25 მატჩში რვა გოლი შეაგდო და სამი საგოლე გადაცემა შეასრულა. შედეგად, სეზონის ბოლოს იგი ხორვატიის წლის საუკეთესო ფეხბურთელად დასახელდა. საერთო ჯამში, ზაგრების „დინამოს“ შემადგენლობაში ოლმომ ხორვატიის ჩემპიონის წოდება ხუთჯერ, ხოლო ხორვატიის თასი სამჯერ მოიპოვა.

სანაკრებო კარიერა
2014 წლიდან იცავდა ესპანეთის სხვადასხვა ასაკობრივ ნაკრებთა ღირსებას. 2015 წელს დანი ოლმო ესპანეთის ახალგაზრდული ნაკრების განაცხადში მოხვდა ბულგარეთში ევროპის ახალგაზრდულ ჩემპიონატში მონაწილეობისთვის. ტურნირზე მან ავსტრიის, ბულგარეთის, ხორვატიისა და გერმანიის ახალგაზრდულ ნაკრებთა წინააღმდეგ ითამაშა.

[2019]] წელს ოლმომ ესპანეთის ახალგაზრდული ნაკრების შემადგენლობაში მოიგო ევროპის ახალგაზრდული ჩემპიონატი იტალიაში. ტურნირზე მან მონაწილეობა მიიღო ბელგიის, პოლონეთის, საფრანგეთისა და გერმანიის გუნდებთან გამართულ შეხვედრებში. გერმანელებთან, ფრანგებთან და ბელგიელებთან მატჩებში დანიმ თითო გოლი გაიტანა.

რაც შეეხება ესპანეთის ეროვნულ ნაკრებს, მისი დებიუტი ეროვნულ გუნდში 2019 წლის 15 ნოემბერს, ევროპის ჩემპიონატის შესარჩევი ეტაპის ფარგლებში, მალტის ეროვნული ნაკრების წინააღმდეგ გამართულ მატჩში შედგა. იგი მოედანზე შეხვედრის 66-ე წუთზე ალვარო მორატას ნაცვლად შემოვიდა, ხოლო 69-ე წუთზე თავის პირველ სანაკრებო მატჩში პირველი გოლიც გაიტანა.

2021 წელს ოლმო გახდა 2020 წლის ევროპის ჩემპიონატის ნახევარფინალისტი, ტურნირზე მან შვედეთის, პოლონეთის, იტალიის, ხორვატიისა და შვეიცარიის ეროვნულ ნაკრებთა წინააღმდეგ ითამაშა.

2022 წელს ოლმომ მონაწილეობა მიიღო კატარში გამართულ მსოფლიო ჩემპიონატში. ტურნირზე მან ითამაშა მაროკოს, კოსტა-რიკის, გერმანიისა და იაპონიის ეროვნულ ნაკრებთა წინააღმდეგ ითამაშა. მეტოქის კარის აღება მან მხოლოდ კოსტა-რიკელებთან გამართულ მატჩში შეძლო.

2024 წელს ოლმომ ესპანეთის ეროვნული ნაკრების შემადგენლობაში ევროპის ჩემპიონის წოდება მოიპოვა. ტურნირზე მან ითამაშა ხორვატიის, ალბანეთის, საქართველოს, გერმანიი, საფრანგეთისა და ინგლისის ეროვნულ ნაკრებთა წინააღმდეგ ითამაშა. ქართველებთან, გერმანელებთან და ფრანგებთან მატჩებში დანიმ სამი გოლი გაიტანა და ჩემპიონატის ერთ-ერთი საუკეთესო ბომბარდირი გახდა.

სანაკრებო სტატისტიკა
მიღწევები
საკლუბო
დინამო ზაგრები: (9)
ხორვატიის ჩემპიონატი (5): 2014–15, 2015–16, 2017–18, 2018–19, 2019–20
ხორვატიის თასი (3): 2014–15, 2015–16, 2017–18
ხორვატიის სუპერთასი (1): 2019

ლაიფციგი: (3)
გერმანიის თასი (2): 2021–22, 2022–23
გერმანიის სუპერთასი (1): 2023

ბარსელონა:(4)
ლა ლიგა (1): 2024–25
ესპანეთის თასი (1): 2024–25
ესპანეთის სუპერთასი (2): 2024–25, 2025–26

სანაკრებო
ესპანეთის 21-წლამდელთა ნაკრები
უეფა-ს ევროპის 21-წლამდელთა ჩემპიონატი: 2019
ესპანეთის 23-წლამდელთა ნაკრები
ზაფხულის ოლიმპიური თამაშების ვერცხლის მედალი: 2020

ესპანეთი
ევროპის ჩემპიონი: 2024
უეფა-ს ერთა ლიგა: 2022–23

ინდივიდუალური
უეფა-ს ევროპის 21-წლამდელთა ჩემპიონატის სიმბოლური ნაკრების წევრი: 2019
უეფა-ს ჩემპიონთა ლიგის გარღვევა : 2019
ხორვატიის ჩემპიონატის წლის საუკეთესო მოთამაშე: 2018
ხორვატიის ჩემპიონატის წლის საუკეთესო მოთამაშე: 2019 
ხორვატიის ჩემპიონატის წლის საუკეთესო ახალგაზრდა მოთამაშე: 2019 
უეფა-ს ევროპის ჩემპიონატის საუკეთესო ბომბარდირი: 2024
უეფა-ს ევროპის ჩემპიონატის სიმბოლური ნაკრების წევრი: 2024